אולי 
אולי מאחורי החלונות אביב.; אולי אתה תועה בסימטאות העיר.; אולי פוקעים הניצנים על התרזות.; איני יודעת זאת.; אני שכחתי זאת.; אולי שכח אי-מי על מידרכת הרחוב; בהרת רחבה של אור צהוב,; והמרום מרעיף צחוקו במחול גיצי האש,; ובני אדם תמהים לפלא מתרחש,; וגם אני הבאתי הנה שיר ולב?...; אך כוס-ציפיתי יבשה ונתרוקנה,; ובעיני גוועה המנגינה,; ואין אני זוכרת קסם בת צחוקך,; ואם תדפוק אתה על חלוני,; כבר לא אכיר את דפיקתך.; אולי מאחורי החלונות בוכה הסתיו.; אולי אתה תועה בסימטאות בדידות,; אולי נושרים עלי זהב מן התרזות.; איני יודעת זאת.; אני שכחתי זאת.; 